|  |  |  |
| --- | --- | --- |
| **Сабақ тақырыбы:** | Абайдың қара сөздері | |
| **Жалпы мақсат:** | Абай қара сөздерінің көтерген мәселелері, даналық ойлары, насихаттары, пікір жағынан өлеңдерімен тығыз байланысы, өзіндік ерекшелігін ұғындыру | |
| **Сілтеме:** | «Қазақ әдебиеті» 10-сынып, «Мектеп» баспасы, 2014. С.Қирабаев, Ұ.Асыл, К.Құрманбай, С.Дүйсебаев, Б.Әріпова  **Ресурстар:** бағалау кеспелері, интерактивті тақта, интернет материалдары | |
| **Оқушылар үшін оқу нәтижелері:** | Абайдың қара сөздерінде айтылған даналық ойларын түсініп оқып, өз ой елегінен өткізе отырып, пікір білдіре алады | |
| **Негізгі идеялар:** | «... Тегінде адам баласы, адам баласынан ақыл, ғылым, ар, мінез деген нәрселермен озбақ. Онан басқа нәрселермен оздым ғой демектің бәрі де - ақымақтық» | |
| **Сабақта қолданылатын материалдар:** | Презентация, электронды оқулық, видеофильм | |
| **Оқыту әдістері:** | Жоба қорғау, Сұрақ – жауап, эссе жазу | |
| **Дерек көздері:** | Оқулықтағы тақырыпқа сай берілген материалдар  Ғаламтор мәліметтері | |
| **Тапсырмалар:** |  | |
| **Сабақ бойынша мұғалім мен оқушының іс-әрекеті:** | | |
| **Тапсырма** | **Мұғалімнің іс-әрекеті:** | **Оқушының іс-әрекеті:** |
| **І. Оқушыларға психологиялық ахуал туғызу**  **(2 мин)** | Абайдың «Желсіз түнде жарық ай» әні жүріп тұрады.  Оқушыларды отырғызу. |  |
| **ІІ. Үй тапсырмасын сұрау**  **(12 мин)** |  | 1 – топ: Әдебиетшілер тобы Абайдың шығармашылығы туралы жоба қорғайды  2 – топ: Тарихшылар тобы Абайдың өмірбаяны туралы жоба қорғайды.  3 – топ: Мәдениетшілер тобы Абайдың әндері туралы жоба қорғайды |
| **ІІІ. Жаңа тақырып**  **(5 мин)**  **Тапсырма**  **(12 мин)** | **Сұрақ қою:**   * Абай кім? * Абайды неліктен А.Байтұрсынов «Қазақтың бас ақыны» деген? * Абайды неге философ дейміз? * Абайдың қара сөздері туралы не білеміз?   Абайдың бірінші қара сөзін электронды оқулықтан тыңдату  Интернеттен 1-топқа бірінші қара сөзді табуға, 2-топқа жиырма тоғызыншы қара сөзді, 3 – топқа жиырма бірінші қара сөзді табуға тапсырма беремін. | Сұрақтарға жауап береді.  *Бірінші топ Абайдың 1-қара сөзін талқылайды*  *а) Қандай мәселе көтерілген?*  *ә) Абайдың алыстық, жұлыстық, айтыстық, тартыстық деуінің мәні неде?*  *б) Абай жер ортасы жасқа келіп, қажып, жалығуының, ісінің бекер-баянсыз деуінің себебі?*  *в) Өзімен-өзі пікірлесе отырып, қандай кәсіпті өзіне лайықсыз деп табады?*  *г) Тоқсан ауыз сөздің тобықтай түйіні қандай?*  *Екінші топ Абайдың 29-қара сөзіне қарсы пікір айтады.*  *а) Қандай мәселе көтерілген?*  *ә) Абай айтқан сынға қарсы пікірің…*  *б) Тоқсан ауыз сөздің тобықтай түйіні.*  *Үшінші топ 21-қара сөзін зерттейді*  *а) Адам бойындағы қандай мінез сыналған?*  *ә) Абай мақтаншақтықты неше түрге бөледі?*  *б) Сол жөнінде қандай тұжырым жасайды?*  *в) Адамның қандай осал тұстары аталады?*  *г) Бұл қара сөзден сен өзіңе қандай ғибрат алдың?*  *ғ) Тоқсан ауыз сөздің тобықтай түйіні.* |
| **ІV. Қорытындылау**  **(5мин)** | **Шағын эссе жазу**  *Абай тұлғасынан үлгі ретінде не алдың?* | Оқушылар эссе жазады |
| **V. Үй тапсырмасын беру**  **(2 мин)** | Абайдың қара сөздерін оқып, тақырыптарына қарай топтастыру |  |
| **VI. Бағалау**  **(6 мин)** | Топ басшысының бағалауы |  |
| **VII. Рефлексия** | Рефлексия парағына жазу | Рефлексия парағына ойларын жазады |